Referat af ordinær generalforsamling i Skive Sejlklub.

Tirsdag den 26. marts 2019 kl 19:00 i Skive Sejlklubs lokaler.

Formanden bød velkommen og takkede indledningsvis Søren Rigborg for han store arbejde med klubbens nye hjemmeside. Dernæst præsenterede formanden vores nye samarbejdspartner Sparekassen Vendsyssel, der yder støtte til ungdomsafdelingen.

Der var mødt 32 medlemmer til generalforsamlingen.

Dagsordenen var:

1. **Valg af dirigent.**

*Bestyrelsen foreslog Gitte Søgaard, som blev valgt.*

*Gitte Søgaard konstaterede, at generalforsamlingen var lovligt indkaldt og, at regnskabet ligeledes var fremlagt 8 dage inden generalforsamlingen som beskrevet, i vedtægterne. Ingen havde noget at sige derimod.*

*Endeligt konstaterede Gitte Søgaard at generalforsamlingen var beslutningsdygtig idet der ikke er emner der kræver kvalificeret flertal.*

*Som stemmetællere blev valgt: Kenneth Fuglsang og Michael Christiansen.*

1. **Bestyrelsens beretning.**

*Formanden fremlagde bestyrelsens beretning.*

*Niels Jørgen Hedevang tilføjede at klubben har fået en europamester i E-jolle: Søren Johnsen.*

*Dermed blev beretningen taget til efterretning.*

*Beretningen vedlægges referatet som bilag.*

1. **Fremlæggelse af regnskab og budget.**

*Revisor Per Bonnevie fremlagde på kassererens vegne det reviderede regnskab.*

*Foreningens revisorer havde derudover følgende kommentarer:*

*\* Der er budgetteret med udgifter til nyt nøglesystem. Det mener de kritiske revisorer ikke er nødvendigt.*

*\* Der er brugt betydeligt flere penge til ungdomsafdelingen end budgetteret og, at man burde have udnyttet eksisterende både bedre. Endvidere stiller revisorerne spørgsmål ved om den budgetterede 80.000 er tilstrækkeligt i 2019.*

*\* Der bør være bedre styr på strømforbruget på vinterliggepladsen.*

*John Stephansen bemærkede, at han i 2015 have sat målere op i husene på vinterliggepladsen og spurgte, hvorfor der stadigt ikke blev opkrævet penge for strøm.*

*Kassereren forklarede, at der i 2019 bliver opkrævet penge for strøm, men de kommer først i regnskabet for 2019.*

*Bestyrelsen vil sætte særligt fokus på spørgsmålet om opkrævning for strøm på vinterliggepladsen.*

*Med disse bemærkninger blev regnskabet godkendt.*

*Revisor Per Bonnevie fremlagde på kassererens vegne det reviderede regnskab for ”Skive Sejlklubs Jubilæumsfond”.*

*Regnskabet blev godkendt.*

*Revisor Per Bonnevie fremlagde på kassererens vegne budgettet.*

*John Stephansen spurgte, hvad der var galt med det gamle nøglesystem. Svaret var, at flere medlemmer har oplevet, at systemet har svigtet. Det blev besluttet, at posten består i budgettet, men der skal arbejdes yderligere med om det gamle system kan bringes til at virke hensigtsmæssigt.*

*Niels Jørgen Hedevang spurgte om det var nødvendigt med den store udgift til ungdomsafdelingen. Ole Moth Madsen forklarede, at der var stor vækst i ungdomsafdelingen og, at man derudover har skaffet en sponsor.*

*Det fremlagte budget blev hermed godkendt.*

1. **Indkomne forslag (ingen)**
2. **Fastlæggelse af kontingent og vinterliggeplads**

Bestyrelsen foreslår uændret kontingent (kr. 650,-) og vinter- sommerliggepladsleje. (kr. 600). Forslaget blev godkendt.

1. **Valg af bestyrelsesmedlemmer**
	1. Ole Madsen (modtager genvalg)
	2. Martin Breum (modtager genvalg)
	3. Claus Bjerre (modtager genvalg)

*Alle 3 genvalgt*

1. **Valg af suppleanter**
	1. Søren Koitzsch
	2. Niels Jørgen Hedevang

*Begge blev genvalgt*

1. **Valg af revisorer og revisorsuppleant**
	1. Michael Møller
	2. Kenneth Fuglsang

*Begge blev genvalgt*

* 1. Knud Erik Sørensen

*Genvalgt*

1. **Valg til faste udvalg**
2. **Kapsejllads**
	1. Martin Breum, trækker sig.
	2. Phillip Rohde.

*c*) Niels Sohn.

De to blev valgt

1. **Arrangement.**
	1. Claus Bjerre,
	2. Søren Johnsen.

Begge blev valgt.

1. **Klubhus**
	1. Per Svendsen,
	2. Niels Jørgen Hedevang

Begge blev valgt.

1. **Ungdomsudvalg**
	1. Søren Johnsen,
	2. Phillip Rohde

Begge blev valgt.

1. **Sommer/Vinterliggeplads**
	1. Ole Madsen,
	2. Niels Jørgen Hedevang

Begge blev valgt.

1. **Eventuelt.**
	1. Martin Breum bad om en udtalelse om det kunne være muligt at opkræve penge for strøm ud over 135 kWh på vinterliggepladsen. Der var positiv stemning for at få kulegravet strømproblemet.
	2. Dorthe Sigh opfordrede til at der blev lavet flere typer medlemskab. Fx et familiemedlemskab. Vi skal være opmærksomme på at det kan kræve extrabetaling til Dansk Sejlunion.
	3. Marie Nissen foreslog, at der blev lavet et arrangement hvor der blev hyggesejlet. Arrangementsudvalget tager ideen op.
	4. Claus Bjerre reklamerede for arrangementet den 3. april om redningsveste.
	5. Claus Bjerre fortalte at klubben er blevet medlem af Danske Tursejlere (<https://dansketursejlere.dk/> ) og, at klubbens medlemmer derfor kan blive medlem til et reduceret kontingent.
	6. Kaare Weber spurgte, om badeøen blev til noget. *Det gør den ikke.*
	7. Kaare Weber spurgte, om der var gratister på vinterliggepladsen. *Der ryddes fortsat op i forholdene.*
	8. Torben Kornum var glad for den store fremgang i ungdomsafdelingen og opfordrede til at bakke fuldt ud op.
	9. Philip Rohde spurgte om der var interesse for at flytte generalforsamlingen til efteråret. Der var ingen der havde meninger om det

Hermed erklærede dirigenten generalforsamlingen for afsluttet.

Referent

Claus Bjerre